Cyber-shot felhasználói útmutató
Nyomtatás
Legfelső oldal > Óvintézkedések/A fényképezőgépről > Óvintézkedések > Óvintézkedések

## Óvintézkedések

A belső memória és a memóriakártya biztonsági mentése
A képkezelő fájlokról
Ne használja/tárolja a fényképezőgépet az alábbi helyeken
A hordozásról
Az üzemi hőmérsékletről
A páralecsapódásról
A fényképezőgép funkciói
A képadat kompatibilitásával kapcsolatos megjegyzések
Az LCD-képernyőre és a lencsére vonatkozó megjegyzések

### A belső memória és a memóriakártya biztonsági mentése

Ne kapcsolja ki a fényképezőgépet, és ne távolítsa el az akkumulátoregységet, illetve a memóriakártyát, ha világít a memóriaműködés-jelző lámpa. Ellenkező esetben sérülhetnek a belső memóriában vagy a memóriakártyán tárolt adatok. Az adatok védelme érdekében készítsen biztonsági másolatot.

### A képkezelő fájlokról

Amikor egy memóriakártyát képkezelő fájl nélkül helyez be a fényképezőgépbe és bekapcsolja, akkor a memóriakártya szabad részéből automatikusan készül egy képkezelő fájl. Egy kis időbe telhet, amíg elvégezheti a következő műveletet.

### Ne használja/tárolja a fényképezőgépet az alábbi helyeken

- Különösen meleg, hideg vagy párás helyen
  Például napon parkoló autóban a fényképezőgép burkolata deformálódhat, és ez hibás működéshez vezethet.

- Közvetlen napfényen vagy fűtőtesthez közel
  A fényképezőgép burkolata elszíneződhet vagy deformálódhat, és ez hibás működéshez vezethet.

- Erős rázkódásnak kitett helyen

- Erősen mágneses hely közelében

- Homokos vagy poros helyen
  Ügyeljen arra, nehogy homok vagy por kerüljön a fényképezőgépbe. Ez a fényképezőgép hibás működését okozhatja, ami néhány esetben nem javítható.

### A hordozásról

- Ne üljön le székre vagy más helyre a nadrágjának vagy szoknyájának hátsó zsebében lévő fényképezőgéppel, mivel ez a fényképezőgép hibás működését vagy károsodását okozhatja.

### Az üzemi hőmérsékletről

- A fényképezőgépet úgy tervezték, hogy 0°C és 40°C közötti hőmérséklettartományban használja. Nem ajánlott, hogy ezen a tartományon kívül eső hőmérsékleten használja.

### A páralecsapódásról

- Ha a fényképezőgépet hideg helyről közvetlenül meleg helyre viszi, akkor pára csapódhat le a fényképezőgép belsejében vagy felületén. A páralecsapódás a fényképezőgép hibás működését okozhatja.

- Páralecsapódás esetén kapcsolja ki a fényképezőgépet, és várjon körülbelül egy órát, amíg a nedvesség elpárolog. Ha belülről nedves objektívvel fényképez, akkor nem tud tiszta képeket rögzíteni.

### A fényképezőgép funkciói

- Ez az útmutató a TransferJet kompatibilis/inkompatibilis eszközök funkcióit ismerteti. Ha kíváncsi, hogy a fényképezőgépe támogatja-e a TransferJet funkciót, akkor nézze meg, hogy látható-e az alábbi jel a fényképezőgép alján.
  TransferJet-kompatibilis eszköz: (TransferJet)

### A képadat kompatibilitásával kapcsolatos megjegyzések

- A fényképezőgép megfelel a JEITA (Japan Electronics and Information Technology Industries Association) által létrehozott DCF (Design rule for Camera File system) univerzális szabványnak.

- A Sony nem vállal garanciát arra, hogy fényképezőgép le tudja játszani a más készülékkel rögzített vagy módosított képeket, illetve arra, hogy az ezzel a fényképezőgéppel készített képek más készülékkel lejátszhatók.

### Az LCD-képernyőre és a lencsére vonatkozó megjegyzések

- Az LCD-képernyő rendkívül nagy pontosságú gyártástechnológiával készült, így a képpontok legalább 99,99%-a ténylegesen működőképes. Ennek ellenére néhány apró fekete és/vagy fényes (fehér, piros, kék vagy zöld színű) pont jelenhet meg az LCD-képernyőn. Ezek a pontok a gyártási folyamat velejárói, és nem befolyásolják a felvétel minőségét.

- Hibás működéshez vezethet, ha az LCD-képernyő vagy a lencse hosszabb ideig közvetlen napsugárzásnak van kitéve. Körültekintően járjon el, amikor a fényképezőgépet az ablak közelében vagy a szabadban helyezi el.

- Ne nyomja meg az LCD-képernyőt. Ez a képernyő elszíneződéséhez, illetve hibás működéshez vezethet.

- Hideg helyen az LCD-képernyőn szellemkép jelenhet meg. Ez nem jelent hibás működést.

- Óvja a mozgatható objektívet az ütésektől, és óvja a külső erőhatásoktól.

### Markolat

- Ha a markolathoz sötét színű anyag vagy bőr dörzsölődik, akkor a markolat színe megváltozhat.

Vissza a tetejére