Cyber-shot felhasználói útmutató
Nyomtatás
Legfelső oldal > Hibaelhárítás > Figyelmeztető jelzések és üzenetek > Üzenetek

## Üzenetek

Az alábbi üzenetek megjelenésének esetén kövesse az utasításokat.

- Az akkumulátor töltöttségi szintje alacsony. Haladéktalanul töltse fel az akkumulátoregységet. A használati feltételektől vagy az akkumulátoregység típusától függően a kijelzés akkor is villoghat, ha a hátralévő akkumulátor-üzemidő még 5–10 perc.

Csak kompatibilis akku- mulátorral használja

- A behelyezett akkumulátor nem NP-BG1 (mellékelt) vagy NP-FG1 (külön megvásárolható) akkumulátoregység.

Rendszerhiba

- Kapcsolja ki, majd ismét be a készüléket.

Fényképezőgép túlmelegedése
Hagyja kihűlni

- A fényképezőgép hőmérséklete megemelkedett. A tápellátás esetleg automatikusan kikapcsolhat, vagy esetleg nem tud mozgóképet készíteni. Hagyja a fényképezőgépet hűvös helyen, amíg a hőmérséklete lecsökken.

Belső memória hiba

- Kapcsolja ki, majd ismét be a készüléket.

Helyezze be újra a memóriakártyát

- A behelyezett memóriakártya nem használható a fényképezőgéppel. [Részletek]

- A memóriakártya kivezetése bekoszolódott.

- A memóriakártya megsérült.

Memóriakártya típus hiba

- A behelyezett memóriakártya nem használható a fényképezőgéppel. [Részletek]

Előfordulhat, hogy a memóriakártya nem rögzít és nem játszik le

- A behelyezett memóriakártya nem használható a fényképezőgéppel. [Részletek]

Belső memória formázási hiba
Memóriakártya-formázási hiba

- Formázza újra az adathordozót. [Részletek]

Zárolt memóriakártya

- Törlésvédő-kapcsolóval ellátott memóriakártyát használ, és a kapcsoló LOCK állásban van. Állítsa a kapcsolót felvétel állásba.

Csak olvasható memóriakártya

- A fényképezőgép nem tud képeket rögzíteni és törölni ezen a memóriakártyán.

Nincsenek képek

- Nincs lejátszható kép a belső memóriában.

- A memóriakártya adott mappájában nincs lejátszható kép elmentve.

Nincs fénykép

- A kiválasztott mappa vagy dátum nem tartalmaz diabemutatóval lejátszható fájlt.

Fel nem ismert fájl

- Olyan mappát próbált meg törölni, amelyben a fényképezőgéppel le nem játszható fájl van. Törölje a fájlt egy számítógépen, és törölje a mappát.

Mappahiba

- Létezik már ugyanazzal az első három számjeggyel ellátott mappa a memóriakártyán (például: 123MSDCF és 123ABCDE). Válasszon másik mappát [Részletek], vagy hozzon létre egy új mappát [Részletek].

Nem lehet több mappa

- A „999”-cel kezdődő nevű mappa már létezik a memóriakártyán. Ilyen esetben nem hozhat létre több mappát.

Mappa kiürítése

- Egy vagy több fájlt tartalmazó mappát próbált meg törölni. Törölje az összes fájlt, és azután törölje a mappát.

A mappa védett

- Megpróbált egy csak olvasható, védett mappát törölni a számítógépen.

A fájlt nem lehet megjeleníteni

- Hiba történt a kép lejátszása közben.
  Nem garantált, hogy a számítógéppel módosított vagy más fényképezőgéppel rögzített képeket tartalmazó fájlok lejátszhatók ezzel a fényképezőgéppel.

Csak olvasható mappa

- Olyan mappát választott, amely nem állítható be felvételmappának a fényképezőgépen. Válasszon másik mappát. [Részletek]

Fájlvédelem

- Oldja fel a védelmet. [Részletek]

Túl nagy képméret

- Olyan méretű képet kíván megjeleníteni, melyet nem lehet a fényképezőgépén lejátszani.

Nem tud arcot érzékelni a retusáláshoz

- A kép jellemzőitől függően elképzelhető, hogy nem lehet a képet retusálni.

(Rázkódásveszély kijelzése)

- A gyenge megvilágítás következtében a fényképezőgép beremeghet. Használja a vakut, vagy helyezze állványra a fényképezőgépet annak stabilizálásához.

1280x720 (Kiváló) nem támogatott ezzel a memóriakártyával
1280x720 (Standard) nem támogatott ezzel a memóriakártyával

- Mozgóképek felvételéhez „Memory Stick PRO Duo” (Mark2) adathordozó, „Memory Stick PRO-HG Duo” vagy SD memóriakártya (Class 4 vagy gyorsabb) használata ajánlott.

Kapcsolja ki és újra be

- Az objektív meghibásodása.

Már a képek maximális száma ki van választva

- Maximum 10 fájlt lehet kiválasztani, amikor a [TransferJet]-et használja.

- Maximum 100 fájlt lehet kiválasztani, amikor a [Többszörös képek]-et használja.

- Legfeljebb 999 fájlhoz adható (Nyomtatási megrendelés) jel.

Hiba a zene lejátszásakor

- Törölje a zenefájlt, vagy cserélje ki egy normál zenefájlra.

- Hajtsa végre a [Zenét ürít] műveletet, majd töltsön le új zenefájlt.

Zenei formázási hiba

- Hajtsa végre a [Zenét ürít] műveletet.

A művelet nem végezhető el a nem támogatott fájlokban

- A fényképezőgép képfeldolgozási és más szerkesztési funkciói nem használhatók olyan képfájlokon, melyeket előzőleg számítógéppel módosítottak, vagy amelyeket más fényképezőgéppel készítettek.

Képkezelő fájl létrehozása Kérjük várjon

- A fényképezőgép visszaállítja a dátumok stb. információit például olyankor, amikor a képeket törölte a számítógépen.

- A szükséges képkezelő fájl létrejön a memóriakártya formázása után.

- A fényképek száma meghaladja a fényképezőgép dátumkezelője által kezelhető számot. Ha további képeket akar regisztrálni a képkezelő fájlba, töröljön képeket [Dátum szerint] nézetben.

- [Dátum szerint] nézetben nem lehet a fényképezőgép képkezelő fájljába menteni vagy onnan lejátszani. A „PMB” programmal készítsen biztonsági másolatot minden képről a számítógépre, és használja ezt a másolatot a memóriakártya vagy a belső memória adatainak helyreállításához.

Képkezelő fájl hiba
Helyreállítás nem lehetséges

- Importálja a számítógépre az összes képet a „PMB” segítségével, és formázza meg a memóriakártyát vagy a belső memóriát. [Részletek]
  Hogy ismét megjelenítse a képeket a fényképezőgéppel, exportálja az importált képeket a „PMB” segítségével.

A felvétel funkció nem elérhető
a magas belső hőmérséklet miatt

- A fényképezőgép hőmérséklete megemelkedett. Nem tud képeket rögzíteni, amíg le nem hűl.

A felvétel leállt a fényképezőgép
megnőtt hőmérséklete miatt

- A felvétel leállt, mert mozgóképfelvétel közben a hőmérséklet megemelkedett. Kérjük várjon, amíg a hőmérséklet lecsökken.

- Ha hosszabb időn át vesz fel mozgóképet, a fényképezőgép hőmérséklete megnő. Ilyen esetben állítsa le a mozgókép felvételét.

A csatlakoztatás nem sikerült

- Ellenőrizze a TransferJet vételi portot, és végezze el megfelelően az adatok áttöltését. [Részletek]

Egyes fájlok küldése nem történt meg
Egyes fájlok fogadása nem történt meg

- A kommunikáció megszakadt a képátvitel közben, vagy azért szakadt meg az átvitel, mert a készülék memóriája megtelt. Ellenőrizze, hogy mennyi szabad memória maradt, és próbálja meg újra TransferJet kapcsolattal az adatok áttöltését.

- A kép jellemzőitől függően előfordulhat, hogy nem lehet a képet fogadni.

Vissza a tetejére