Cyber-shot felhasználói útmutató
Nyomtatás
Legfelső oldal > Óvintézkedések/A fényképezőgépről > Óvintézkedések > Akkumulátoregység

## Akkumulátoregység

Az akkumulátoregység feltöltéséről
Az akkumulátoregység hatékony használata
Az akkumulátor töltöttségének ellenőrzéséről
Az akkumulátoregység szakszerű tárolása
Az akkumulátor élettartamáról
Kompatibilis akkumulátoregységek

### Az akkumulátoregység feltöltéséről

- Töltse fel az akkumulátoregységet (mellékelt), mielőtt először használja a fényképezőgépet.

- Az akkumulátor akkor is feltölthető, ha nem merült le teljesen. Még ha az akkumulátoregység nincs is teljesen feltöltve, akkor is használhatja az energiával részlegesen feltöltött akkumulátoregységet.

- Az akkumulátoregységet 10°C és 30°C környezeti hőmérséklet között javasoljuk feltölteni. Előfordulhat, hogy e hőmérsékleti tartományon kívül nem tudja megfelelően feltölteni az akkumulátoregységet.

### Az akkumulátoregység hatékony használata

- Az akkumulátor teljesítménye alacsony hőmérsékletű környezetben csökken. Így hideg helyen az akkumulátoregység rövidebb ideig használható. Az akkumulátoregység üzemidejének növelése érdekében az alábbiakat javasoljuk:

- Helyezze az akkumulátoregységet egy zsebbe, közel a testéhez, hogy megfelelően felmelegedhessen, és csak közvetlenül a fényképezés előtt helyezze azt a fényképezőgépbe.
  (Ha van a zsebében valamilyen fémtárgy, például kulcs, akkor rövidzárlat veszélye áll fenn.)

- Az akkumulátoregység gyorsan lemerül, ha gyakran használja a vakut vagy a zoomot.

- Javasoljuk, hogy legyen kéznél tartalék akkumulátoregység a tervezett felvételhez szükségesnél legalább két-háromszor nagyobb felvételi idővel, illetve készítsen próbafelvételeket a tényleges felvételek előtt.

- Óvja az akkumulátoregységet a víztől. Az akkumulátoregység nem vízálló.

- Ne hagyja az akkumulátoregységet különösen meleg helyen, például autóban vagy közvetlen napfénynek kitéve.

- Az akkumulátor kivezetéseinek bekoszolódása esetén előfordulhat, hogy nem lehet bekapcsolni a fényképezőgépet, vagy nem tudja megfelelően feltölteni az akkumulátoregységet. Ilyen esetben a szennyeződést óvatosan, puha ruhával vagy vattapamaccsal finoman letörölve tisztítsa meg az akkumulátort.

### Az akkumulátor töltöttségének ellenőrzéséről

- Az akkumulátor töltöttségének jelzője megjelenik az LCD-képernyőn.

A: Magas
B: Alacsony

- Kb. egy percet vesz igénybe, amíg az akkumulátor hátralévő üzemidejének kijelzése megjelenik.

- A maradék töltöttség kijelző bizonyos körülmények között pontatlanul működhet.

- Ha az [Energiatakarékos] opció beállítása [Normál] vagy [Stamina], vagy ha egy meghatározott időn át nem működteti a bekapcsolt fényképezőgépet, az LCD-képernyő elsötétül, majd a fényképezőgép automatikusan kikapcsol (Automatikus kikapcsolás funkció).

### Az akkumulátoregység szakszerű tárolása

- Merítse le teljesen, majd tegye száraz, hűvös helyre az akkumulátoregységet. Működésének fenntartásához évente legalább egyszer töltse teljesen fel, majd merítse teljesen le a fényképezőgéppel az akkumulátoregységet.

- Az akkumulátor lemerítéséhez hagyja a fényképezőgépet diabemutató lejátszás üzemmódban a teljes lemerülésig.

- Szállításkor vagy tároláshoz ne felejtse el a mellékelt akkumulátortokot használni, hogy megelőzze a kivezetések korrodálódását, a rövidzárlatot stb.

### Az akkumulátor élettartamáról

- Az akkumulátor élettartama korlátozott. Az akkumulátor kapacitása bizonyos idő elteltével és a használat során csökken. Ha az akkumulátor működési ideje jelentősen lecsökken, elképzelhető, hogy az egység cseréje szükséges.

- Az akkumulátor élettartama a tárolás módjától, valamint az egyes akkumulátoregységek működtetési feltételeitől és használati környezetétől függően eltérő.

### Kompatibilis akkumulátoregységek

- Az NP-BG1 (mellékelt) kizárólag G típussal kompatibilis Cyber-shot modellekkel használható.

- NP-FG1 típusú akkumulátoregység (külön megvásárolható) használata esetén a hátralévő akkumulátor-üzemidő kijelzése mögött a perc-érték is megjelenik ( 60 p.).

Vissza a tetejére